CELEX: C2005/217/84
Language: lt
Date: 2005-09-03 00:00:00
Title: 2005 m. liepos 7 d. Pirmosios Instancijos Teismo sprendimas (ketvirtoji kolegija), Byloje T-385/03 Miles Handelsgesellschaft International mbH prieš Vidaus rinkos derinimo tarnybą (prekių ženklams ir pramoniniam dizainui) (VRDT) (Bendrijos prekių ženklas — Protesto procesas — Paraiška figūriniam Bendrijos prekių ženklui, kuriame yra žodinis elementas „Biker Miles“ — Ankstesnis žodinis Bendrijos prekių ženklas MILES — Supainiojimo galimybė — Reglamento Nr. 40/94 8 straipsnio 1 dalies b punktas)

3.9.2005   
            
            
               LT
            
            
               Europos Sąjungos oficialusis leidinys
            
            
               C 217/38
            
         
      PIRMOSIOS INSTANCIJOS TEISMO SPRENDIMAS
   
   (ketvirtoji kolegija)
   2005 m. liepos 7 d.
   Byloje T-385/03 Miles Handelsgesellschaft International mbH prieš Vidaus rinkos derinimo tarnybą (prekių ženklams ir pramoniniam dizainui) (VRDT)
       (1)
   
   (Bendrijos prekių ženklas - Protesto procesas - Paraiška figūriniam Bendrijos prekių ženklui, kuriame yra žodinis elementas „Biker Miles“ - Ankstesnis žodinis Bendrijos prekių ženklas MILES - Supainiojimo galimybė - Reglamento Nr. 40/94 8 straipsnio 1 dalies b punktas)
   (2005/C 217/84)
   Proceso kalba: vokiečių
   Byloje T-385/03 Miles Handelsgesellschaft International mbH, įsteigta Norderstedt (Vokietija), atstovaujama advokatų F. Dettmann ir A. Deutsch, prieš Vidaus rinkos derinimo tarnybą (prekių ženklams ir pramoniniam dizainui) (VRDT), atstovaujamą T. Eichenberg ir G. Schneider, kita proceso VRDT apeliacinėje taryboje šalis, įstojusi į bylą Pirmosios instancijos teisme, Biker Miles Motorrad Handels- und Vertriebsgesellschaft mbH, įsteigta Berlyne (Vokietija), atstovaujama advokato G. Malchartzeck, dėl ieškinio, kuriuo prašoma panaikinti 2003 m. rugsėjo 9 d. VRDT antrosios apeliacinės tarybos sprendimą (byla R 174/2002 2) dėl protesto proceso tarp Biker Miles Motorrad Handels- und Vertriebsgesellschaft mbH ir Miles Handelsgesellschaft International mbH, Pirmosios instancijos teismas (ketvirtoji kolegija), kurį sudaro kolegijos pirmininkas H. Legal ir teisėjai P. Lindh ir V. Vadapalas; sekretorė B. Pastor, sekretoriaus pavaduotoja, 2005 m. liepos 7 d. priėmė sprendimą, kurio rezoliucinėje dalyje nurodyta:
   
               1.
            
            
               Panaikinti 2003 m. rugsėjo 9 d. Vidaus rinkos derinimo tarnybos (prekių ženklams ir pramoniniam dizainui) (VRDT) sprendimą (byla R 174/2002-2).
            
         
               2.
            
            
               Priteisti iš VRDT ieškovės patirtas bylinėjimosi išlaidas.
            
         
               3.
            
            
               Įstojusiai į bylą šalis padengia savo bylinėjimosi išlaidas.
            
         
      (1)  OL C 35, 2004 2 7.